Document ID: 32006D0085

32006D0085
L 040/24
JURNALUL OFÍCIAL AL UNIUNII EUROPENE
DECIZIA COMISIEI
din 10 februarie 2006
de modificare a Deciziei 92/452/CEE în ceea ce privește echipele de colectare și producere a embrionilor în unele țări terțe
[notificată cu numărul C(2006) 332]
(Text cu relevanță pentru SEE)
(2006/85/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (1), în special articolul 8 alineatul (1),
întrucât:
(1)
Decizia 92/452/CEE a Comisiei din 30 iulie 1992 de stabilire a listelor cu echipele de colectare a embrionilor aprobate în țările terțe pentru exportul de embrioni de animale din specia bovină către Comunitate (2) prevede că statele membre nu importă embrioni proveniți din țări terțe decât în cazul în care acești embrioni au fost recoltați, tratați și depozitați de către echipe de recoltare de embrioni care figurează în lista anexată la prezenta decizie.
(2)
Canada, Noua Zeelandă și Statele Unite ale Americii au solicitat ca rubricile din această listă care se referă la aceste state să fie modificate.
(3)
Canada, Noua Zeelandă și Statele Unite ale Americii au furnizat garanții privind respectarea normelor corespunzătoare stabilite de Directiva 89/556/CEE iar echipele respective de recoltare de embrioni au fost desemnate oficial pentru exporturile către Comunitate de către serviciile sanitar-veterinare competente ale țărilor respective.
(4)
Prin urmare, Decizia 92/452/CEE ar trebui modificată în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 92/452/CEE se modifică în conformitate cu anexa la prezenta decizie.
Articolul 2
Prezenta decizie se aplică de la 14 februarie 2006.
Articolul 3
Prezenta decizie se adresează statelor membre.
Adoptată la Bruxelles, 10 februarie 2006.

Labels: 0
3
18
6